**DĖL ROKIŠKIO RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO NR. TS-264 ,,DĖL ROKIŠKIO RAJONO SAVIVALDYBĖS UŽIMTUMO DIDINIMO PROGRAMOS 2020 METAMS PATVIRTINIMO“ DALINIO PAKEITIMO**

2020 m. kovo 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinės apsaugos ir darbo ministro 2018 m. gruodžio 12 d. įsakymo Nr. A1-715 ,,Dėl Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašo patvirtinimo“ 2 punktu, Lietuvos Respublikos socialinės apsaugos ir darbo ministro 2019 m. gruodžio 30 d. įsakymu Nr. A1-799 ,,Dėl valstybės biudžeto specialių tikslinių dotacijų savivaldybių biudžetams 2020 metams paskirstymo savivaldybių administracijoms patvirtinimo“, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės 2020 metų užimtumo programos, patvirtintos Rokiškio rajono savivaldybės tarybos 2019 metų gruodžio 20 d. sprendimu Nr. TS-264 ,,Dėl Rokiškio rajono savivaldybės užimtumo didinimo programos 2020 metams patvirtinimo“ 1, 2, 5, 8, 9, 10 punktus ir:

1. Išdėstyti 1 punktą taip:

,,1. Rokiškio rajono savivaldybės užimtumo didinimo 2020 m. programa (toliau – Programa) parengta vadovaujantis Lietuvos Respublikos vietos savivaldos įstatymu, Lietuvos Respublikos užimtumo įstatymu, Užimtumo didinimo programų rengimo ir jų finansavimo tvarkos aprašu, patvirtintu Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 ,,Dėl Užimtumo didinimo programų rengimo ir jų finansavimo tvarkos aprašo patvirtinimo“, ir Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašu, patvirtintu Lietuvos Respublikos socialinės apsaugos ir darbo ministro 2018 m. gruodžio 12 d. įsakymu Nr. A1-715 ,,Dėl Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašo patvirtinimo“ (toliau – Aprašas). Vadovaujantis Aprašu, Rokiškio rajono savivaldybė 2020 m. įgyvendins Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems modelį (toliau – modelis)“.

1. Išdėstyti 2 punktą taip:

,,2. Užimtumo didinimo programos tikslai:

2.1. didinti Rokiškio rajono savivaldybės gyventojų užimtumą organizuojant laikinuosius, sezoninius darbus, skirtus palaikyti ir plėtoti socialinę struktūrą, taip pat užtikrinti socialiai atskirtų asmenų integraciją į darbo rinką;

2.2. palengvinti ilgą laiką nedirbusių asmenų perėjimą nuo nedarbo prie užimtumo darbo rinkoje;

2.3. suderinti užimtumo skatinimo ir motyvavimo paslaugų bei piniginės socialinės paramos teikimą, integruojant ilgą laiką nedirbusius asmenis į darbo rinką;

2.4. užtikrinti valstybės ir savivaldybių institucijų, įstaigų ir (ar) organizacijų, teikiančių užimtumo skatinimo, motyvavimo paslaugas ir piniginę socialinę paramą nedirbantiems asmenims, veiklos koordinavimą ir skatinti jų bendradarbiavimą“.

1. Papildyti 5 punktą ir jį išdėstyti taip:

,,5. Dalyvauti Programoje gali tik Užimtumo tarnyboje registruoti ir bedarbio statusą turintys Lietuvos Respublikos užimtumo įstatymo 48 straipsnio 2 dalyje nurodyti asmenys. Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti planuojama suteikti paslaugų ne mažiau kaip 60 asmenų, kurie turės galimybę užsidirbti lėšų pragyvenimui, atnaujinti darbinius įgūdžius ir įgyti motyvaciją tolimesnei darbo rinkai“.

1. Papildyti 8 punktą ir jį išdėstyti taip:

,,8. Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims, modelio įgyvendinimui laikotarpis – nuo 2020 m. sausio 2 d. iki 2020 m. gruodžio 31 d.“.

1. Papildyti 9 punktą ir jį išdėstyti taip:

,,9. Modeliui įgyvendinti 2020 metams skirta Lietuvos Respublikos valstybės biudžeto specialioji tikslinė dotacija 83,3 tūkst. euro“.

1. Papildyti 10 punktą ir jį išdėstyti taip:

,,10. Už modelio įgyvendinimą atsakingi savivaldybės administracijos Socialinės paramos ir sveikatos skyrius, Rokiškio socialinės paramos centras ir Užimtumo tarnyba. Įgyvendinant modelį, kurio įgyvendinimo tvarka ir reikalavimai yra pateikti Aprašo II ir III skyriuose, nedirbantys ir socialinę paramą gaunantys asmenys gaus užimtumo skatinimo ir motyvavimo paslaugas. Modelio įgyvendinime dalyvauja Aprašo 5 punkte nurodyti asmenys, nedirbančių asmenų atvejo vadybininkas ir atvejo komanda. Siuntimo pas nedirbančių asmenų atvejo vadybininką tvarkos aprašas tvirtinamas savivaldybės administracijos direktoriaus įsakymu“.

7. Sprendimą skelbti savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas

Zita Čaplikienė

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO SAVIVALDYBĖS TARYBOS 2019 M. GRUODŽIO 20 D. SPRENDIMO NR. TS-264 ,,DĖL ROKIŠKIO RAJONO SAVIVALDYBĖS UŽIMTUMO DIDINIMO PROGRAMOS 2020 METAMS PATVIRTINIMO“ DALINIO PAKEITIMO**

2020-03-27

Rokiškis

**Parengto sprendimo projekto tikslai ir uždaviniai.**

Iš dalies pakeisti Rokiškio rajono savivaldybės 2020 metų užimtumo didinimo programą, patvirtintą Rokiškio rajono savivaldybės tarybos 2019 m. gruodžio 20 d. sprendimu Nr. TS-264 ,,Dėl Rokiškio rajono savivaldybės užimtumo didinimo programos 2020 metų patvirtinimo“.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos socialinės apsaugos ir darbo ministro 2018 m. gruodžio 12 d. įsakymo Nr. A1-715 ,,Dėl Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašo patvirtinimas“.

**Sprendimo projekto esmė.**

Rokiškio rajono savivaldybė 2020 metais dalyvaus Užimtumo skatinimo ir motyvavimo paslaugų nedirbantiems ir socialinę paramą gaunantiems modelio įgyvendinime. Šiame projekte dalyvaus dar 25 Lietuvos savivaldybės. Svarbiausi dalyvavimo projekte atrankos kriterijai – aukštas nedarbo lygis, nemažas ilgalaikių bedarbių skaičius.

2020 metams Socialinės apsaugos ir darbo ministerija šiam modeliui įgyvendinti skyrė 83,3 tūkst. Eur valstybės biudžeto tikslinių dotacijų.

Įgyvendinat Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašą, patvirtintą Lietuvos Respublikos socialinės apsaugos ir darbo ministro įsakymu Nr. A1-715 ,,Dėl Užimtumo didinimo programos, skirtos užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modeliui įgyvendinti, rengimo tvarkos aprašo patvirtinimo“, planuojama suteikti paslaugų iki 60 asmenų, kurie turės galimybę užsidirbti lėšų pragyvenimui, atnaujinti darbinius įgūdžius ir įgyti motyvaciją darbo rinkai. Ilgą laiką nedirbantiems asmenims bus suteiktos užimtumo skatinimo ir motyvavimo paslaugos, siekiant juos įdarbinti nuolatiniams darbui tam naudojant valstybės biudžeto lėšas.

**Galimos pasekmės, priėmus siūlomą tarybos sprendimo projektą:**

**teigiamos** – rajonui skirta 83,3 tūkst. Eur valstybės biudžeto tikslinių dotacijų šiai programai įgyvendinti;

**neigiamos** – nėra.

**Nauda Rokiškio rajono gyventojams.** Užimtumo skatinimo ir motyvavimo paslaugų nedirbantiems ir socialinę paramą gaunantiems asmenims programa skirta palengvinti ilgą laiką nedirbančių asmenų perėjimą nuo nedarbo prie užimtumo darbo rinkoje. Rajono gyventojams, ilgą laiką nedirbantiems ir gaunantiems socialinę paramą, bus suteikiamos įvairios socialinės paslaugos. Šioms komplikuotoms problemoms spręsti bus sudaryta atvejo komanda (analizuos asmens situaciją ir teiks atvejo vadybininkui pasiūlymus dėl paslaugų ir priemonių asmeniui parinkimo). Paslaugos bus suteikiamos įvairios (individualios ir grupinės psichologo konsultacijos, mokymai įvairiomis temomis, asmens sveikatos priežiūros, teisinės, krizių valdymo paslaugos ir kitos). Visos šios paslaugos bus vykdomos iš projektui skirtų lėšų.

**Finansavimo šaltiniai ir lėšų poreikis**

Sprendimui įgyvendinti yra skirtos valstybės biudžeto tikslinės dotacijos – 83,3 tūkst. Eur.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Socialinės paramos ir sveikatos skyriaus vedėjo pavaduotoja Zita Čaplikienė